На основу члана 37 Статута града Ниша ("Службени лист града Ниша", број 88/08 и 143/16),

Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

I **УСВАЈА СЕ** Годишњи извештај о раду и пословању Народног позоришта Ниш за 2017.годину, број 01-526 од 26.03.2018. године, који је Одлуком број 01-558/3 од 29.03.2018. године усвојио Управни одбор Установе.

II Решење доставити Народном позоришту Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Упрaвни одбор установе Народно позориште Ниш, на седници одржаној 29.03.2018. године, усвојио је Годишњи извештај о раду и пословању Народног позоришта Ниш за 2017.годину, број 01-526 од 26.03.2018. године Одлуком број 01-558/3 и доставио га Секретаријату за културу и информисање на даље поступање.

У 2017.години Народно позориште Ниш је одиграло 70 представа. Укупан број гледалаца у 2017. години био је 21 149. Ова установа културе реализовала је четири премијерне представе била домаћин Фестивала игре, који је одржан од 20. до 23. септембра под покровитељством Владе Србије

Народно позориште је и у 2017. години имало су активности којима се промовишу глумци, њихова стална присутност у јавности, учешће у заједничким кампањама локалне заједнице. Промовисан је нов визуелни идентитет позоришта у складу са новом програмском концепцијом. Посебан акценат ове године стављен је на оглашавање преко интернета, стално присуство репертоара и информација на најпосећенијим градским веб порталима као и свакодневно ажурирање сајта и анимирање публике преко друштвених мрежа. Односи с јавношћу подразумевали су такође и континуиран рад са публиком, привредним партнерима, невладиним сектором, владиним институцијама, градским институцијама, као и грађанима. У оквиру обележавања јубилеја 130 година Народног позоришта организована је ауторска изложба позоришне фотографије Душана Митића Цара у Синагоги. Издата је публикација Позоришни алманах и организована је његова промоција 27.марта на Светски Дан Позоришта. Организована је и промоција монографије о Бори Трајковићу 27.децембра.

Имајући у виду да је Годишњи извештај о раду и пословању Народног позоришта Ниш за 2017.годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Небојша Стевановић